फिलीपींस : विद्रोहियों ने आठ लोगों की हत्या की  
फिलीपींस के दक्षिणी हिस्से में स्थित मागुइनदानाओ प्रांत में विद्रोहियों ने आठ लोगों की हत्या कर दी और तीन को घायल कर दिया।
फिलीपींस के दक्षिणी हिस्से में स्थित मागुइनदानाओ प्रांत में विद्रोहियों ने आठ लोगों की हत्या कर दी और तीन को घायल कर दिया।   समाचार एजेंसी सिन्हुआ के अनुसार प्रांत के पुलिस प्रमुख मार्सेलो पिनटैक ने बताया कि विद्रोहियों ने प्रांत के गवर्नर एसमाल मंगूदादातू के समर्थकों पर हमला कर दिया।  उन्होंने बताया कि मोरो इस्लामिक लिबरेशन फ्रंट (एमआईएलएफ) के विद्रोहियों ने समर्थकों पर उस समय हमला कर दिया जब वह प्रांत में एक सड़क परियोजना का जायजा ले रहे थे। पुलिस अधिकारी ने बताया कि इलाके में सैनिकों और पुलिसकर्मियों को तैनात कर दिया गया है और गहन तलाशी अभियान चलाया गया है।